section_heading: Povijest
paragraph_text: Funcuti su u bivšoj SFRJ slovili kao jedni od najluđih i najvjernijih navijača, iako brojno nikada nisu konkurirali drugim navijačkim skupinama. To prvenstveno vrijedi za košarku, no treba napomenuti i da se na Šubićevcu za vrijeme bivše države stvarala itekako zavidna atmosfera, iako je šibenski nogometni klub nastupao pretežno u drugoj saveznoj ligi. Zavidne su bile brojke Funcuta i na vaterpolskim utakmicama Solarisa, u vrijeme dok su se utakmice još odigravale na bazenu smještenom u turističkom naselju Solaris, odnosno preko ljetnih vremena na otvorenom bazenu smještenom u gradskoj četvrti Crnica, na kojem bi se "natiskalo" i do četiri tisuće ljudi, iako je isti primao 2.500 ljudi.